परिचर्चा में किसानों को दी जैविक खेती की जानकारी
आकाशवाणी केंद्र इंदौर द्वारा गुरुवार को किसान परिचर्चा, बच्चों की बालसभा की रिकॉर्ड की गई। रिकॉर्डिंग के दौरान आकाशवाणी इंदौर के कार्यक्रम अधिकारी राजेश पाठक व सहयोगियों ने किसानों से वर्तमान खेती व फसलों की स्थिति विषय पर चर्चा की। परिचर्चा में सहायक कृषि संचालक जे.आर. मोवेल जैन, नागदा-खाचरौद के कृषि विस्तार अधिकारी के.एस. मालवीय, संतोष चौधरी ने शामिल होकर किसानों को जैविक खेती, गोबर गैस संयंत्र, केंचुआ खाद, नाडेप टाका, मिट्टी परीक्षण, उर्वरकों का संतुलित उपयोग, मापना योजना, मप्र में महिलाओं की कृषि में भागीदारी व शासन की विभिन्न योजनाओं की जानकारी दी। वहीं भोला वाक्तरिया, प्रवीण वाक्तरिया, अरुण हल्कारा ने बालसभा में कविता, गीत सुनाए। इंजीनियरिंग छात्र विनोद हल्कारा ने आधुनिक व वैज्ञानिक खेती की जानकारी दी। किसान भेरूलाल वाक्तलिया, जगदीश हल्कारा ने वर्तमान खेती व फसल संरक्षण पर आगामी कृषि कार्य व मिश्रित खेती के बारे में बताया। समाजसेवी राजेंद्र गुप्ता ने ग्राम आलोटजागीर स्थित मेलेश्वर महादेव मंदिर का धार्मिक व ऐतिहासिक महत्व बताते हुए मेलेश्वर मंदिर की प्राचीन सभ्यता, पंचक्रोशी यात्रा के बारे में चर्चा की। आगामी दिनों में आकाशवाणी केंद्र द्वारा रिकॉर्डिंग का प्रसारण किया जाएगा। जिसे कोपल, ग्राम लक्ष्मी, खेती गृहस्थी, खेती की बाते सुनी जा सकेगी।
परिचर्चा के दौरान किसानों को जानकारी देते हुए।
hin_Deva hin_Deva hin_Deva